Dano: Bible for Jude, Philippians

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Philippians

Chapter 1

¹Neni Paulo' ki Timotio kisi Izesu' Kiristo' gonouve' minusiguti luhuvo gizo hulo Izesu' evenele'zuho Hilipi musu bola minada ido a'mida evene' mono' gondolo minavesi egi'to'luhuvo mene gizo nohulusive. ²O'moso'mi zou hogu ido gipele Izesu Kiristo' gelekele lengita minelive. O'moso oponi lomino lengikumu gele'lengemo muluneu nolize izo mino numuna lolengendo mina'nouve.³Ne O'moso oponi lomino lengikumu gelelengemo muluneu nolize izomino numuna lolengedo mina'nouve. ⁴Gamenegamene lengikumu numuna lo mina nouvoni nene nolize izo numuna lo mina nouve. ⁵Muluneu nolize namba izo mina nouve, lengi mono vomilati gilindi'dizi mini indise mesi ha gili nizangumu. ⁶Nemulu'ne namba lengito neine'nene evene lengiku gono api'ive, nemo'nene ha'gono ndovo'ndovo' ogo neivo Izesu' Kiristo' gamene've soto ilive.⁷Lengi nene neni mulunelo minikevosa ne, emu'nene nolize ize lengema nouve. Lengikisi hamo'gonouve minunako ne-emu'nene galapusolo'minuhe indo heta minuhe. ⁸Lengikumu' mulu'ne lengema' nouvoni'nene O'moso'mo neni' muluneu nigeneive.⁹Neni' nene numuna nololingiduvoni' nene evene' mulunde ngema' monovo nene lengi mulundinguko vo namba' namba ilive lo gelenouve. ¹⁰Numuna nololingiduvoni'nene monovo lamine'ne'mo lengi mulundingu mine vai la-avo mini Izesu' aline gamenelo nene lengita golonduvo monovo minamilive. ¹¹Indo numuna nololingiduvoni' nene monovo lamine'ne'mo lengi mulundiguko nene govi nosonite'ne'mino vai lo-ominivo evene' namba Izesu' Kiristo' nene lambana'vesi indo guli nambasi ogo hetelelive.¹²Indo nenita nanite ukonela sota'ihe monigi gilinizave, ne'mo nene evene ni'zando mono gamazi nda evene'to davo longema aka ngolosive. ¹³Ne'monovoloti'nene Roma'vetini solidiza nete nemu nigi giliminani' nene mo galapusove neive li nigiminaniza. ¹⁴Ne uwonemote indo nakunemote nene O'moso'mi amuzo lamine' ngemavo ingisi golise gilami mono'amuzo goloso mili diminanive.¹⁵Evene'linge ma nene mulu'nigu goloso ominivo mono' lingimaha, mane mulunigu lamine' ominivo lingimani' indo evene' mulunigu lamine' ominivo lingimave nete nene. ¹⁶Paulo'nimu nene mono, gamazi ne'mi gesi minave li giliminani. ¹⁷Ingine gomu' luhuvo gizave nene ingine nene mulu'ine lamine' toti' gizami haza engikumu' gela monovo minivo gizani've, indo Paulo'nimu nene galapuso embeta minelinda nene mulunou goloso gelo mineliveli giliminisa luhuvo nene gizanive.¹⁸Indo' nadi' oneive? Ingi nene Izesu' nimu gamazi limili gosoho' lingimahe indo' gamazi lamine' lingimahe ne mulu'neu nolize namba izo nouve. ¹⁹Indo neni gelenouvoni' nene lengi numuna nilandi'mo nene O'moso'mi Sikalahu' nemo hize, elevole onidivo galapusoloti' nene ha kuluhizelesuve lo gelenouve.²⁰Nanimuve, gamazi monovo ne'mino neive, neni' nene inite namba gelenouvoni' nene novoze ma-a helamuve, indo' evene namba Izesu'Kiristo amuzo nemo neni' muluneu amuzo molo neivo minendovo neni' helelohe indo ve'nesi minelohe. ²¹Nela nene Izesu' Kiristo kisi makato' minendovo mino nela meni'ne ndonedo aloseive.²²Indo ve'nesi hamineloni' nene aka zala volohe manigo gelamuve. ²³Ti'iha neni' nene ve'nesi minelohe indo helelohe inte'namba nene okulumoku ndizo vokuvo Izesu' kiristo' kisi makato minelesive lo gelenouve. ²⁴Indo ve'nesi hamineloni' nesi, nene mo-olamineve.²⁵Nanimuve neni' nene gele elevole onouvoni' nene venesi hamino gono ndondo vo mino alinge nene makato' lolize izelone lo gelenouve. ²⁶Gamazi monovo namba nene alinge' Izesu' Kiristo' aline' gamene nene mukito lolize izelone. ²⁷Lingitine nene mo Izesu' Kiristo gamazi'velo' ndi guni e'meta ani aleve nizavo alinge ma alohe amolohe a'minda ha lamine' e'meti nizave li linimavo geleminelove.²⁸Evene' lingine lovove lili ilingimi lizavemu' nene golise'ine gilamilo, alinge nene O'moso'mo ve-nine lopovo nite gisele seive, ti'iha lengi nene O'moso'mo ndo tine' mololengendeneine aleve nizanako Omoso'mi anau' minilisave. ²⁹Ne-emu' nene mo-o Izesu' Kiristo'nimu nene gili haza ami mogili ele'vole igi minilo. ³⁰Nanimuve lingi nene mo geni namba, nambau ndizilisave, neni' ukonelo igi mili ninindavo ni-nigani' ne'mino lingisi geni lingimilisave.

Chapter 2

¹Indo gamazi ma ndo ele'vole olengedo hulo Izesu'Kiristo' anau mina kumu nehe, indo ei umo heleminine' monovou minakumu nehe indo Sikalahu'toti loema-a' nehe ,indo lengi mulundigu nene zou hongu indo'evene mulumo gelengeda' monovo engiku noline' nene, ²ne,mo nene nesi mulune ndi'lamine' ilisave, indo lutine gatine vo-hamo' ominivo nelo nene inite' ma-ndo soto oloneli'nene gili-minilisave.³Lingine inite'ma igi mili ilisama gei hamolike gulive nda'kumu amilo ove. Lingine lutine gatine ndi'mi limi mini evene' mamu'gilavo ndize minivosa igi mili ilo. ⁴Lingine lengi kumu' gilavo ndizamilive, evene maliti genimukisi gili mini hize-ele' ingindilo.⁵Evene maliti monovosi indo lingi monovosi vohamo ominelive, Izesu' Kiristo' monovolo nemino. ⁶Izesu'Kiristo' nene mo O'moso'mininela neni nene O'moso ngindini nouve lo magelamive. ⁷Ei'nene gulive namba nene ndo'mo lemo musumbou aleve ne'mine lolo ogo mo, mine'mo lemo gonouve ne'minosa minineve. ⁸Ei've've ndo'mo lemo mino O'moso melehi gamazilo' e'meto mino vo-o malipo zalo ndi ndzi bilikevo hiline've.⁹Nemu nene O'moso meleho nene gipelemi' gulive ndo oto gulive namba imine'. Ne gulive nene evene' mukiliti gulive,inesi hulo veleto' minine gulive imineve. ¹⁰O'moso meleho ne'mine ine nene Izesu've gulivelo' nene evene' okulumoku'nizahe indo musumbolo nizahe indo musumbo lulou' nizahe, mukito nene ombuvo'ine hizimilisave. ¹¹O'moso ne'mine ine' nene evene embe muki embe, tati' no' ine atoatokisi nizave netesi Izesu' Kiristo' nimu nene evene'nambave li O'moso melehi gulive nene ndi otilizave.¹²Ne-emu' nene neni'zuho gehepeve-ve, lengi nene gamazi luvondo' emeta-a nani nene nenikisi minelonindo'kovo e'metamisa nezesi minamolone' gamenesi nene ha emetivo' minilo. O'moso'mo ndo tine' mololendani aleve noune li-i lengehelele izeminivosa elevole' igisa e'metilo. ¹³Nanite'kumuve asi've O'moso'mo lengi mulundingu gono ndo, indo gono lengemo, indo longolize izi, ma-a kumukisi asive ndo ote-lengendelive.¹⁴Nemu' nene lingine inite' igi mili nima-a mulundingu goloso giligimami indo lovo lolize , hizamilo. ¹⁵Ne'mine ilizadimo nene legikuko goloso monovo nomine' mini lisihe' monovolo mini evene goloso neti ve'nido nene livi labana' ne'mini nizavo nigilizave. ¹⁶O'moso'mi gamazi velesi neine' gamazi nene digili'li dimini e'meti nizavo Izesu' kirisito arine' gamenelo nene nolize izo mino negono duvoni'ma nene vohaza amive lo nigelesuve.¹⁷Ido' neve'nesi nouvoni' nene legi' gele-ele'vole' tine do ele'vole olegedelesa volodo' vanise hize lepa aka magoloseline'. ¹⁸Nene mo mukito' lolize izelesune.¹⁹Ti'iha neni gele elevole Izesu' Kirisito'do ei'ne'mo Timotio'ni imiselavo ogo legikisi nizavo ne'mo nene legi monovo lamine' igi mili nave lavo gelelodi'mo nesi do amuzo moloni delive. ²⁰Nanite' kumu've, evene'ma ezegidini ne'mineve evene' kumu' gilimina'ave. ²¹Nanite' kumu've , evene' ma nene engi gono' inemu gilavo namba ogavo ido Izesu' Kiristo gonomu' nene gilavo gomo omina' neive.²²Ti'iha ligi nene mo eze monovo've ogo molo monine' nene moniginizave , eze monovo nene izipe gomolite gamazi gilida' ani' ne' mino geledave, Timotio' kisi makato' mono' gono dusingu niga nuve. ²³Neni' gonouko nige vevese lamine' okosa, inite' lamine' omine line' nene mo Timotio'ni geto imiselekuvo mogeto aloseive. ²⁴Ido nesi gele ele'vole onouvoni' nene gamene gomo ma nomino nesi mo alosuve.²⁵Ne-gele nouvoni' nene Epafaradatusi'ni imisele legita olohe logelenuve, nanimu've eze nene neni' naku'ne minosa ido gono makato da usive mino ido lovou' va'avemaminosa monosa mono' gamazi dova' neive. ²⁶Nanite' kumu've, ezesi nene mo legi'kisi minelonelo mulunou lamine' geleneive. ²⁷Legi' nene ezemu' sikinite' gizedaveli gilani'mamu nene, molamine've ezene mo sikinite' gizedani'nene mo helato' mininela O'moso'mo mulumo gelendo indo neni kumukisi mulumo gelendave geni geni muki damilinelo.²⁸Nemu' nene mulu'neu nabalo' gelenouvoni' nene molegita imiselekuvo vavo ligi nigi logolize nizavo, nesi nolizeizelove. ²⁹Ligine Epafaradatusini nene muludine imisa logolize izisa dalo, ne'mineve dalisama O'moso'mi zou hongu legito minivo dilegita ilizave. ³⁰Izesu Kirisito gono dadoti' nene mo eito' mo hela soto' inela, a'minemu gelamo ukono hulo gonou ogo gono lamine' ogo hize ele' onido, ligi embe malokisi dosa ogo hize, ele' onidave.

Chapter 3

¹Neni akune zuhove' gamazi lo-okulo tilo lolengemelove,lingine O'mosomu longolize izi imilo.Neni nene gosele' nembelamive, gohi luhuvo gizo lolengema'kumu. Nanitekumu've amine nemo ndo lamine olengendeleseive. ²E-ehe' evene guloma'mini vovotingu igi nimonani' ne-emu nenegizembo igi minilo.Okondine ndi goloso ikilizave. ³Leze ukonde huku-une evene' nene O'moso'mi Sikalahu' li'mi elevole toti lolize izo indo Izesu; Kiristo' ei'kumu' gizembo mino lolize izo noune,⁴Neni nene okondela initekumu lilizani nene neni'ne ngivile onouve. Indo-o ve'malimo nene ngivilenouve lilinesi nene nenikovo ngivile onouve. ⁵Gamene 8,nene novivo neni'oko'ne losuvo hukihulindikewo, neni' nene Junda've nouve,Indo-o Benisameni avopilemo ne-e nouve.Neni nene Himbulaizo' ve indo lo-oku minuve Palisaizo've nouve.⁶Ne-e O'mosomi gono ndalosa giluvoni neiho,ndo ato ogo O'mosomi evenele zuhoma nene ndo gopo,napo ongende kuve,indo-o lou gamaziu nigilizani nene nenitati monovo goloso nigamilisave. ⁷Indo' musumbou muki inite lamine nene niguvoni nene haza nite nemine nigokuve, Indo-o Kiristoni emetuvoni' nene lamine' neivo no-o e'metuve.⁸Musumbou inite' muki' nene haza nite nemino minikevo nigosa. Izesu' Kiristo' evene namba ne no emetuve. ⁹Ne evene lisihetove lolo uvoni nene lou gamazi emetuvondoti nomive,o'ove,neni lisihetove lolo'uvoni nene Izesu' Kiristo'ndo' gele elevole ogo emetuvondotive. ¹⁰Ne-e mu'nene neni nigo gelelove, nani'mine amuzo'mo ndo otendihe, indo ei Izesu' Kiristo' kisi maka gimizo mino, indo-o maka gono ndo vo mino helakisi soto ilive. ¹¹Aka'maneine nene amine akalotinene ne-esi amingu voholo helo gohi otelesuve.¹²Ne-e giluvoni' nene ndalovelo giluvoni' inite olihe nigo ndamo,indo olihe gahevelasi vamuve. Neiho gono elevole ogo ndo Izesu' Kiristo'ni nene elevole ogo ndonouve. ¹³Akuno'ne zuhokizo negelenouvoni' nene, ne monovo nene olihe ndamuve. Neiho ne-e gomu initekumu mo-o gane'molavo alinge ndalo initekumu elevole ogo gono nonduve. ¹⁴Ne-e elevole' ogo loti'noizuvoni' nene vo-o gomu molo meni da-a kumu' Izesu' Kiristo'niguti.¹⁵Leli muki nene mo-o nambo okuni ve-e nene le'o nemine ogo gate gelelone, indo-o lei gate ato initekumu gelo mineloni nene ei O'moso'mo ndo soto mololendeleseive. ¹⁶Neiho, lei nanite ndokumbe, nene inite ne ndo elevole ogo ndo'minelone.¹⁷ Akunone zuhove, neni monovo nemine igi mili-i emeti minalo. Indo-o lengi nene ningi lamine igi nigilo, evene vovotingu ma-a nene nimonani nene nei ogo molo uvoni mamine igi mili nizave.¹⁸Evene vai nivangu nene nivave ne mo-o gomu lolengemekuvoni' evenema indine gohi ive novezesi nololingimuve. Ne-e evene nene Izesu'Kiristo'ni malipo za-a ndalive ligi gomu lovo imave veve. ¹⁹Ne evene nene alinge vi golese ilisave.nanite'kumuve' ngei okoni nemo gilindo emetigi indo-o, ngei okoni nene soza omoso,mino ngelemizo ndo gahevela okavo ngovozo hela,misumbou monovo, amine evene nene lili igi nizave. Ne-e evene nene misumbou inite kumu gilivo igi nizave.²⁰Neiho leli nene okulumoku evene nouninako nemu nene, Nambote Izesu'Kiristo', okulumo hulo ogo lelemiziline, kumu gizembo noune, ²¹indo ei amuzo namba tunu Izesu' Kiristo' ogo okonde goloso nene ndo malo' ei okono mamino ndo velepe izelendo, indo muki inite nene ei Izesu' Kiristo gizembo oleseive.

Chapter 4

¹Ne'mine oneivo nene naku'ne uvo'nemote zuho neni nene mulune lengema-a nouvoni ' nene lengi nene neni nolizene' indo lengi nene inite lamine ma-a ndaloni' nene lengikuti' ndaloni ogave, ne-emu' nene lengi nene mo-o evene namba O'moso'mi amuzo nambau kavo minilo. ²Indo gei Londiai kisi Sinitike kisi lengi nene lutine gatine mili hamo igi O'moso'mi anau minilizo. ³Mo-o lamineve,lingi nesi hamo gono nda-a unive nene alungo mene hize, ele ingindilo, inginesi O'mosomi'gono ndunigu' geni,geni nambalo dokune, indo Kelemenile indo makato hamo' gono da-a' unive gulivete minevo,minevo Buku mo-o minave.⁴Evene' nambamu longolive izimilo ngohi nololingimuve' longolize izimilo. ⁵Monovotine lamine nene evevne ngelembizi,kevo,O'moso'si makato nizave li-i nigilizave. ⁶Inite mamu gelamozo, inite vai kumu nene,Omoso' lavo lo'emezo,indo 'O'moso opo'nivo lominezo. O'moso hulomikanivo ge-e gelo molonane inite,kumu nene O'moso'movo nigo geleminelive.⁷O'moso'mi muluno, zou, hongu, evene,liti mandu inesi ivile oneine'mamo hitelengedelive. Ei' Izesu' Kiristo nguti.⁸Gamazi lo osulo lolosa ti'lo noluve" inite lamine' neza-anehe,inite gulive nambo nezaloti nda'nehe,inite'lamine neza'nehe, inite'ma nigavo gulive nambada-a inite ma,neivoma ne-e vemukovo gili minilo. ⁹Inite lamine'nema vovotingu'mino ogo molo lengelembizuvoni'ne monovo malo emeti nizavo O'moso'mi zou, hongu, lengi'kisi minelive.¹⁰Indise nene O'moso,evene' nambamu' nolize no-o izemuve. Lingi nene hize ele' ondelone li-i lutingu gilimini'keni neiha aka ma-a ngolosamivo ha-a mini indise mene ngolosi gumu' nene O'mosomu mulu'neu lamine gelemuve.¹¹Ne-e nene inite' kumu ma-a vise' uvelo malolengemamuve, inite nominekisi mo-o nolizevo izo-o mina-a uvonako, inite'ne nehe nomihe, mo-o laminekovo mina-a' nouve. ¹²Neze nene mo-o evene' inite' neivo minani' ne'mino mino indo inite nomivo minani ne-emino mino, indo nosonite na-a aka soto,ihe indo-o gana mina-a aka soto ihe, inite' nigo nuhe,namuhe, ¹³O'moso amuzo nema-a neine amuzoloti' inite' muki ha-a ogo molo mina nouve.¹⁴Lingi nene neni' geni'nesi makato gehenido mina' noune. ¹⁵Lingi Hilipi aleve mo-o nigi gilinizave, mono gono api' ogo ndo,ndo vo-o mino Mesendonia musumbo hulo novuvo nene,mono' malitesi nene inite' ngima-a ani'mamini ne-e ma nimamave. Lengikovo nene nima-a nave. ¹⁶Ne-e Tesalonika musumbou gono ndo minuvo gamene nene mo-o lengikovo inite' nambalo gamene vai' ni-ima nanima ne-e neive.¹⁷Neni nene inite' vai lengi'tati ndalosa uvomba,asi ne'mine monovo igi mili ikevo O'moso'mo lingi ndolamine ' olengendo inite' lengemeline nigelove losa luve.¹⁸Inite nima-a nanine mo-o vai gehepeve ndo'kuve ,inite nambalo Epapolodutisi musumbola nouvo hulinindani ma-a nene O'moso la guno gizimavo onuvo lamine oga-a ine'mamine' ivosa nimikeve. ¹⁹O'moso'ne'mo lingi gili mili inilizani' initeta nene gozo vai lolengendelive.Ezeia-ati heneni lamine' lengemelive,Izesu' Kiristo' gulivelo. ²⁰O'moso meteho nene gamene,gamene gulive namba ndalive. Lamineve.²¹Izesu' Kiristo' gulivelo lingi ne-e gele,elevole inizavemu nene longoponi noluve ,le-e mela-a naku'ne zuho makato nunive netesi lengi kumu longopo'ni gamazi hulave. ²²Evene' O'mosolo' gili elevole avetesi indo Sisa' numungu gono ndavetesi lengi kumu longopo'ni gamazi hulave. ²³Evene' namba, Izesu' Kiristo' ei zou, hungu, nasahili' ne'mo lengi' Sikalahu' tinda mine mendelo minelive.

Jude

Chapter 1

¹Neni 'Juti' Izesu 'Kiristo' gonou'we 'Zemisi ' uwoloho neni' luhuvo gizo hulo legita nouwe, O'moso meteho' mo muluno ligimive indo' ogo asi loligidive, indo 'Kiristo ei' gizembo olegedelive. ²O'moso'mi zou hongu nasahilikisi indo' lelikumu giline'nene vo,namba ilive.³Neni' zuho gihileve, nezene O'moso'mo gono da'a avene luhuvo gizo lolengemekuvo gilielevole' igi diminilizave. ⁴Nanite'kumuve evene'ma vovotingu mohaleki igi lingisi mo maka'nizave. Ne-eve'ne gomu'Polohete lite O'moso'mi gonito'ne ato'atoli'mine monovo indo' mulu'ine ota'a indo 'Izesu Kiristo'ni mehe'ine ima'a evene'nene vigoloso ilisave.⁵ Indine gohi lolengemelove O'moso'mo evenele zuho Izipi embekuti' ndoheto'ogo gele'mizo anguti' gili,elevole' ama evene'nene ndogoloso ongindineve. ⁶Indo Angelo' zuho O'moso'mo ngimine gono hulani nene seni nala' hukama ine' elevole' ogo mina'ine nala tunu nene ei O'moso'mo nalava izo nene hulogedeneivo goni' nambamu' gizembo nizave.⁷Sodomusi Gomolasi indo'o numuno namba'namba gahevela minani'kisi evene' goloso monovosi indo' golonduvo monovo lili' iga' avesi nene olo' lihizama'ine' olotunu' nene gizo lovote gendeleseive. ⁸A'mine gidini ominine'nene evene'lengi vovotingu'nizani' evene' ukoine ndigoloso palasa igi mini Okulumoku Angelo'ngemega la'ave nesi O'moso'mo ndo goloso ongedeleseive.⁹Angelo' Maikolikisi indo sata'kisi Mose' helavo oko'nomu lovololize hizasine' gamenelo' nene O'mosomi Angelo'Maikoli' ei'nene gamazi lamo ei'O'moso'mo gamazi loemelive lo huline. ¹⁰Indo'evene gamazi soza nilave muki' nene halekeneine' monovo nemo ndo goloso ongedeleseive. ¹¹Mulumo gelegendelone, nanitekumu've Keni monovoloma indo Balamu' lihime monovo ogo moni dalosa ine'mamino lolo avesi indo Kola'Mosekisi lolize hizisa Kola'hiline'maminosa lihime ndi hililisave.¹²Nene evene' nene noso garamungu' halekeneine'geheni ne'mine nizave, indo' govozo hilami nosonite' naba gizivata' igi golize izi limuso lapa,nomine' limuso ne'mino hepeli'mo huhulo dohuline' ne'mine igi nizave. Indo zagihile izesa'mine' za ne'mine igi nizave. indo evene' gamene seta hilikeni' evene' nemini nizave, indo' za kiselihulikeni' musumbo ne'mini nizave. ¹³ Ne evene'nene guvonoso huko eza,ema ogo dogopo ongedo guvonoso'mo pipia inite dogahevela do'o kegesine',ido-o amine evene'nene sonohi'okulumoto digese igi O'moso'mo litimuso nambau' hulongedawo amungu minewo'minewo' igi minilisave.¹⁴ Inoku'nene Adamu a'vopilemo namba seveni soto ogavo, Polohete gamazi ti'lo line' nigilo O'moso venamba nene Angelo'lesi mukito okulumoto' alisave. ¹⁵ O'moso aline nene' evene eikumu gili elevole ami indo monovo golososi indo gamazi golosopalasa limili nizave nene goni' ongedeleseive. ¹⁶Ne evene' nene gamazi vai'li evene ngemega gamazi li monovo golosolo' emeti indo gulive'ine ndihozili mina'nani indo inite' dalizani evenekisi'vo minisa inite ndogopo' napa ingida' nave.¹⁷Neneiho neni'akuno'ne zuho gihile lingi ne gohi gatine gililo, gomu'vomelati Izesu' Kiristo' gonou'vete gamazi gomu liligimani gamazima neneive. ¹⁸Indo' ti'li lilingimani gamene avito iline gamene nene O'mosomi gamazi lamine'kumu nene gize zohi igi negi monovo'ine golosomalo e'metilisave. ¹⁹Nemine evene nete gili elevole igi nizave nene mulu'ingu 'hizikevo vihuko eza ema igi lolize hizilisave. Nemine evene nene memusubou monovomo engiku vai' lavo O'moso'mi Sikalahu engiku nomine minilisave.²⁰Neiho neni akunone zuho gihileve langisetine O'moso'mi gamazi gihilelo' gili elevole igi indo O'moso'mi Sikalahu nemo numuna'la monovo nene lolengemelive. ²¹Lingine O'moso'mo lengi kumu muluno lingimigu nene minimili indo O'moso'mo muluno lingimingu gizembo Izesu' Kiristo' minevominevo oga ndalingumu gizembo minelone.²²Lingi nene evene gele elevole ani mo'hulikani evene kumu mulumo giligindilo.²³Minevominevo oloku nene vikelizeve lo longemo indo'o monovo lamine nene lihimelove nene gelembizo engi monovo ine emetamo indo'o genegane ine izamo mino hoto ogo minezo.Indo'o gene gane ine nene nigo lamine amozo.²⁴O'moso, nene gizembo lamine olengedeleseive. Lihime monovou limikilizave lo nemine ogavo nene gohi mino elevole igi ngolize engiku' vai loloseive. ²⁵Omoso hamo nemo Izesu' Kiristo, gonololoti ndo tine mololendo ei nene inite' muki meleho mineleseive. Indinisesi, alingekisi eikovo minevo minevo ogo mineleseive, Lamineve.